|  |
| --- |
| 11.11.2021-ғы № 17-09/6310 дз шығыс хаты12.11.2021-ғы № 4053//17-09/6310дз кіріс хаты |

**Қазақстан Республикасы Парламенті Сенатының**

**депутаты**

**Н.Б. Жүсіпке**

*2020 жылғы 14 қазандағы*

*№ 16-13-22д/с*

**Құрметті Нұртөре Байтілесұлы !**

Электр самокаттарды жіктеуге және құқықтық реттеуге қатысты Сіздің сауалыңызды қарастырып, келесіні хабарлаймыз.

Кедендік бақылау шеңберінде техникалық регламенттер мен стандарттарға сәйкес келмейтін электр самокаттардың елге әкелінуін шектеуді енгізу үшін Еуразиялық экономикалық одақ шеңберінде техникалық регламентке тиісті толықтыруларды көздеу қажет.

Осыған байланысты, ағымдағы жылғы 17 тамызда Еуразиялық экономикалық комиссияға (бұдан әрі - ЕЭК) «Машиналар мен жабдықтардың қауіпсіздігі туралы» Кеден одағының техникалық регламенті (бұдан әрі – Техникалық регламент) шеңберінде реттеу үшін электр самокаттарын қосу бойынша ұсыныс енгізілді.

Аталған мәселе мүдделі тараптардың қатысуымен ЕЭК алаңында қаралатын болады.

Өз кезегінде, тиісті ұлттық стандарттарды әзірлеу Техникалық регламент жаңарғаннан кейін жүргізілетін болады.

Сондай-ақ электр самокаттарды құқықтық реттеу үшін қазіргі таңда Қазақстан Республикасының Парламенті Мәжілісі депутаттарының бастамашылығымен «Қазақстан Республикасының кейбір заңнамалық актілеріне жол жүрісін ұйымдастыру мәселелері бойынша өзгерістер мен толықтырулар енгізу туралы» Қазақстан Республикасы Заңының жобасы (бұдан әрі – Заң жобасы) әзірленген.

Осы Заң жобасы электр самокаттардың жол жүрісіне қатысуын регламенттеу, «шағын электр көлік құралы» ұғымын енгізу, сондай-ақ осы құралдарды басқаратын тұлғалардың құқықтары мен міндеттерін белгілеу бөлігінде түзетулерді көздейді.

Қазіргі уақытта мүдделі мемлекеттік органдар осы Заң жобасына Үкімет қорытындысының жобасын әзірлеуде.

Көрсетілген актілерді қабылдау электр самокаттарды пайдалану мәселелерін құқықтық реттеуді қамтамасыз етеді.

Жалпы аталған мәселелер Үкіметтің тұрақты бақылауында.

**Р. Скляр**

*Базарбаев Р. 74-53-40*